ডেভিড হেনরি

ডেভিড ক্লেটন হেনরি (, ; জন্ম জুলাই ১১, ১৯৮৯) একজন আমেরিকান অভিনেতা ও পরিচালক।  তিনি উইজার্ডস অব ওয়েভারলি প্লেস সিরিজে জাস্টিন রুসো, হাও আই মেট ইয়োর মাদার সিরিজে লিউক চরিত্রে এবং লিটল বয় ও ওয়াল্ট বিফোর মিকি চলচ্চিত্রে শ্রেষ্ঠাংশে অভিনয় করার জন্য খ্যাতিমান হয়েছেন।

প্রারম্ভিক জীবন
হেনরি জন্মগ্রহণ করেছিলেন ক্যালিফোর্নিয়ার মিশন ভিয়েজোতে। তিনি লিন্ডা হেনরি (নেই ফিনোচিয়ারো), একজন প্রতিভা পরিচালক এবং জেমস উইলসন হেনরি, রিয়েল এস্টেট-এর প্রযোজক দম্পতির সন্তান এবং অভিনেতা লরেঞ্জো জেমস হেনরির বড় ভাই। হেনরি তার বাবার দিক থেকে ইংরেজ, জার্মান, সুইস-জার্মান এবং ওয়েলশ বংশোদ্ভূত, এবং তার মাতামহীর দাদা-দাদি ছিলেন ইতালিয়ান। হেনরি রোমান ক্যাথলিক হিসাবে বেড়ে ওঠেন এবং একটি ভিডিও চ্যাটে তিনি বলেন যে, তিনি "খ্রিস্টান এবং সর্বদা তা-ই থাকবেন"। তিনি বড় হয়েছিলেন অ্যারিজোনার ফিনিক্সে। ৬ এপ্রিল, ২০১২ এ গুড ফ্রাইডে-তে, হেনরি পেরুর রাজধানী পাইউরা শহরের মোস্ট ব্লেসড স্যাক্রেমেন্ট গির্জায় তার জীবনের নানান দিকগুলো উল্লেখ করে এদুয়ার্দো ভেরস্টেগুইয়ের সাথে এক বক্তৃতা করেছিলেন।

কর্মজীবন 
১৩ বছর বয়সে, হেনরি ফক্স ব্রডক্যাস্টিং কোম্পানির সিটকম দ্য পিটস-এ 'পেটে পিট' চরিত্রে নিয়মিত অভিনয় করেছিলেন। এরপরে হেনরি লিন্ডা ব্লেয়ার এবং জর্জ কেনেডি সহ হলমার্ক চলচ্চিত্র, মনস্টার মেকার্স এ শীর্ষস্থানীয় ভূমিকায় অবতীর্ণ হন এবং ডেড হলিউড মমস সোসাইটিতে আরও একটি অভিনয়ে তাকে স্বাগত জানানো হয়। ফক্স সিটকম মেথড অ্যান্ড রেড এ তিনি স্কাইলার ব্লাফোর্ড চরিত্রে শ্রেষ্ঠাংশে অভিনয় করেছিলেন।

হেনরি অতিথি-অভিনেতা হিসেবে প্রভিডেনস, উইথ এ ট্রেস, দ্য মুলেটস, জজিং অ্যামি, দ্য ডি.এ., জ্যাক অ্যান্ড ববি, এনসিআইএস, হাউজ এবং কোল্ড কেস এর মতো অনেক ধারাবাহিকে অভিনয় করেছেন।  উইজার্ডস অব ওয়েভারলি প্লেস এ তার অভিনয়ের পূর্বে, দ্যাটস সো রেভেন-এও তিনি অভিনয় করেছিলেন।  হাও আই মেট ইয়োর মাদার এ, তিনি টেড চরিত্রের ভবিষ্যত পুত্রের চরিত্রে অভিনয় করেছিলেন।

১৮ বছর বয়সে, হেনরি ডিজনি চ্যানেলের ধারাবাহিক উইজার্ডস অব ওয়েভারলি প্লেস সিরিজে জাস্টিন রুসোর ভূমিকায় অভিনয় করার সুযোগ পান। ধারাবাহিকটি ১২ ই অক্টোবর, ২০০৭ এ এর সূচনা করে। হেনরি উইজার্ডস অব ওয়েভারলি প্লেস: দ্য মুভি চলচিত্রটিতেও ছিলেন। পুরো সিরিজেই জাস্টিন রুসোর চরিত্রে অভিনয় করেন হেনরি। সমাপ্তির প্রায় এক বছর পরে, দ্য উইজার্ডস রিটার্ন: অ্যালেক্স ভার্সেস অ্যালেক্স নামের একটি সিরিজ হেনরি ছাড়াই ১৫ ই মার্চ, ২০১৩ এ প্রিমিয়ার হয়েছিল, তবে তার চরিত্রটির উল্লেখ করা হয়েছিল এবং তার একটি ছবি দেখানো হয়েছিল। উইজার্ডস অব ওয়েভারলি প্লেস এর দুটি পর্ব, "অ্যালেক্সেস লোগো" এবং "মিট দ্য ওয়ে্রুলভস" রচনার কৃতিত্ব হেনরির।

এমনি অসিমেন্ট অভিনীত ডিজনি চ্যানেলের মূলধারার চলচ্চিত্র ড্যাডন্যাপ এ তার একটি ভূমিকা ছিল।  হেনরি, জোনাস এর দুটি পর্বে নিজেকে অতিথি-অভিনেতা হিসেবে উপস্থিত করেছিলেন। রয়টার্সের ভাষ্যমতে, হেনরিকে ২০০৯ এর টয়োটা প্রো/সেলিব্রিটি রেসের সময় আনুষ্ঠানিকভাবে গ্র্যান্ড মার্শাল নামকরণ করা হয়।

২০১০ সালে, হেনরি, অতিথি-অভিনেতা হিসেবে ওয়েব সিরিজ ইজি টু অ্যাসেম্বল-এ অভিনয় করেন। ২০১২ সালে, হেনরি দ্য সিক্রেট ওয়ার্ল্ড অফ অ্যারিটি চলচ্চিত্রে 'শন' চরিত্রে কণ্ঠ দিয়েছেন।

হেনরি, টেইলর লটনার এবং অ্যাডাম স্যান্ডলারের বিপরীতে গ্রোউন আপস ২ (২০১৩) এ উপস্থিত হন। ২০১৪ সালে, হেনরি ১০০০ টু ১: দ্য কোরি ওয়েইসম্যান স্টোরি, গেটিসবার্গ কলেজের ক্যাটাস্ট্রপিক স্ট্রোকের শিকার এক তরুণ বাস্কেটবল খেলোয়াড়ের সত্য ঘটনা অবলম্বনে চলচ্চিত্রে শ্রেষ্ঠাংশে ছিলেন। তার পরের বছর, হেনরি অতিথি অভিনয় করেছেন এবিসি ধারাবাহিক মাইন্ড গেমস এ।

২০১৪ পর্যন্ত, হেনরি দুটি স্বল্পদৈর্ঘ্য চলচ্চিত্র পরিচালনা করেছেন, বু! এবং ক্যাচ।

২০১৫ সালে, হেনরি ভ্যালেট লেনের ভূমিকায় অভিনয় করেছিলেন পল ব্যালার্ট: মল কপ ২ শীর্ষক চলচ্চিত্রে। তিনি লিটল বয় নাটকে শিরোনাম চরিত্রের বড় ভাই লন্ডন বাসবি চরিত্রে অভিনয় করেছেন। ওয়াল্ট বিফোর মিকি চলচ্চিরে তার একটি ভূমিকা ছিল যার মধ্যে তিনি অভিনয় করেছেন রুডি আইসিং চরিত্রে, যিনি ওয়াল্ট ডিজনির হয়ে কাজ করেছিলেন। ইন্ডি নাটক কার্ডবোর্ড বক্সার এবং ওয়ারিয়র রোড এ হেনরির উপস্থিতি ছিল।

২০১৮ সালে, হেনরি চলচ্চিত্র দিস ইজ দ্য ইয়ার পরিচালনা করেন, যা তিনি শ্রেষ্ঠাংশে অভিনয় এবং সহ-রচনা করেছিলেন। ২০২০ সালের আগস্টে, হেনরি তার উইজার্ডস অফ ওয়েভারলি প্লেস এর সহঅভিনেত্রী সেলেনা গোমেজ এর সাথে, যিনি এই ছবিতে নির্বাহী নির্মাতার দায়িত্ব পালন করেছিলেন, দিস ইজ দ্য ইয়ার চলচ্চিত্রের ভার্চুয়াল প্রিমিয়ার ঘোষণা করেছিলেন।

ব্যক্তিগত জীবন 
২০১৬ সালের অক্টোবরে, হেনরি, মিস ডেলাওয়্যারকে ও ২০১১ সালে, মারিয়া কাহিলের সাথে বাগদান করেন।  ২১ এপ্রিল, ২০১৭ এ তাদের বিয়ে হয়েছিল।  এই দম্পতির দুটি সন্তান রয়েছে, মার্চ ২০১৯ সালে একটি মেয়ে  এবং ২০২০ সালের ডিসেম্বরে একটি ছেলে জন্মগ্রহণ করে।

আইনি সমস্যা 
১০ সেপ্টেম্বর, ২০১৮ এ, হেনরিকে বিমানবন্দরে বন্দুক বহনের অভিযোগে লস অ্যাঞ্জেলেস আন্তর্জাতিক বিমানবন্দরে গ্রেপ্তার করা হয়েছিল এবং তাকে অভিযুক্ত করা হয়েছিল। পরে তিনি টুইটারে এই ঘটনার জন্য ক্ষমা চেয়ে একটি বিবৃতি প্রকাশ করেন এবং জানিয়েছিলেন যে, এই ঘটনাটি অনিচ্ছাকৃত এবং বন্দুকটি আইনানুগভাবে কেনা হয়েছিল। ২৬ সেপ্টেম্বর, ২০১৮ এ, খবর পাওয়া যায় যে, হেনরিকে "আগ্নেয়াস্ত্র বহন, একটি গোপন আগ্নেয়াস্ত্র বহন এবং বিমানবন্দরের সুরক্ষিত জায়গায় অস্ত্র রাখার জন্য" মোট তিনটি অভিযোগে অভিযুক্ত করা হয়েছে।

অভিনীত চলচ্চিত্র

অভিনীত টেলিভিশন ধারাবাহিক

পরিচালিত ধারাবাহিক

পুরস্কার এবং মনোনয়ন

তথ্যসূত্র

বহিঃসংযোগ

 
 

১৯৮৯-এ জন্ম
জীবিত ব্যক্তি
২১শ শতাব্দীর মার্কিন অভিনেতা
ক্যালিফোর্নিয়ার অভিনেতা
ইংরেজ বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন শিশু অভিনেতা